EkBass/fiwiki-20250220-pages-articles huggingface dataset:
The Hills Have Eyes 2

The Hills Have Eyes 2 on vuonna 2007 julkaistu kauhuelokuva. Se on jatko-osa vuoden 2006 elokuvalle The Hills Have Eyes, joka on uudelleenfilmatisointi Wes Cravenin vuoden 1977 elokuvasta Yön silmät. Elokuva kertoo sotilasjoukosta, joka vie tarvikkeita Sektori 16 -nimiselle sotilastukikohdalle, jossa on ennen suoritettu ydinkokeita. Joukko joutuu mutanttiyhteisön hyökkäysten kohteeksi autiomaan kallioilla. == Rooleissa == ==Aiheesta muualla== *Teaser and Trailer on Apple Trailers julkaistu 4. tammikuuta, 2007 *Review at Dread Central Luokka:Elokuvat kannibalismista Luokka:Vuoden 2007 yhdysvaltalaiset elokuvat Luokka:Slasher-elokuvat
Lamhe

Lamhe (suomeksi ”Hetket”) on Yash Chopran ohjaama ja tuottama intialainen hindinkielinen draamaelokuva vuodelta 1991. Päärooleja näyttelevät Anil Kapoor ja Sridevi kaksoisroolissa. Nykyään klassikoksi kutsuttu elokuva oli ilmestyessään suosittu rikkaiden kaupunkilaisten ja ulkomaalaisten keskuudessa, kun taas suuri intialainen yleisö hyljeksi sitä, koska elokuvaa pidettiin insestisenä. Elokuva oli kriitikoiden suosiossa ja se voitti National Film Awards -palkinnon ja viisi Filmfare Awards -palkintoa. Yash Chopra on sanonut Lamhen olevan hänen suosikkinsa omista elokuvistaan. == Juoni == Matkustaessaan Rajasthaniin Viren (Anil Kapoor) rakastuu itseään vanhempaan Pallaviin (Sridevi). Dai Jaa (Waheeda Rehman) on huolissaan ikäerosta, mutta Vireniä se ei haittaa. Kesken oikeustaistelun Pallavin isä kuolee sydänkohtaukseen. Pallavi on surun murtama. Viren menee lohduttamaan Pallavia, mutta saa tietää tämän olevan rakastunut toiseen. Pallavi menee naimisiin rakastettunsa kanssa ja Viren lähtee takaisin Lontooseen. Vuotta myöhemmin Pallavi ja miehensä kuolevat onnettomuudessa. Hän jättää jälkeensä tyttären, Poojan, josta kasvaa kauniin äitinsä ilmetty kaksoisolento. Kun Viren vuosien jälkeen vierailee Intiassa, hän järkyttyy nähdessään Poojan ensimmäisen kerran. Pooja paljastaa hitaasti olevansa rakastunut Vireniin, mutta hän rakastaa edelleen Pallavia, jonka muisto ei jätä häntä. Lopulta Viren ymmärtää rakastuneensa Poojaan ja he menevät naimisiin. == Näyttelijät == == Soundtrack == == Palkinnot == * National Film Awards ** Paras puvustus – Neeta Lulla, Kachins, Leena Daru * Filmfare Awards ** Paras elokuva – Yash Chopra ** Paras naispääosa – Sridevi ** Paras koominen rooli – Anupam Kher ** Paras tarina – Honey Irani ** Paras dialogi – Rahi Masoom Raza *** Ehdokkuudet **** Paras ohjaus – Yash Chopra **** Paras miespääosa – Anil Kapoor **** Paras naissivuosa – Waheeda Rehman == Lähteet == == Aiheesta muualla == * * Luokka:Vuoden 1991 intialaiset elokuvat Luokka:Hindinkieliset elokuvat Luokka:Intialaiset romanttiset draamaelokuvat Luokka:Intialaiset elokuvamusikaalit Luokka:Yash Chopran ohjaamat elokuvat Luokka:Yash Raj Filmsin elokuvat
Cantata Sangui

Cantata Sangui oli suomalainen metallimusiikkia soittava yhtye, joka on tunnettu etenkin kokoonpanostaan, jossa on kaksi bassoa eikä lainkaan kitaroita. Yhtye perustettiin vuonna 1997, jonka jälkeen sen kokoonpano on vaihdellut useasti. 2014 yhtye kertoi Facebook-sivullaan lopettamisestaan. Tähän mennessä yhtye oli julkaissut yhden täyspitkän albumin On Rituals and Correspondence in Constructed Realities vuonna 2009 ranskalaisen Season of Mist -yhtiön kautta. Kaksi jäsenistä soittaa myös suomalaisessa Enochian Crescent -yhtyeessä ja kolme Fuzzifer-yhtyeessä. == Jäsenet == * Suvi Grym – laulu * Tuomas Tunturituuli – basso, laulu * Juha Vilhunen – basso, laulu * Black Bolton – rummut * Hanna Sirola – kosketinsoitin, samplet, laulu === Entiset jäsenet === * Mika A.A. Hyytinen – basso, laulu * Anna Pienimäki – laulu * Kari Husa – laulu == Diskografia == === Studioalbumit === * === Demot === * * * * ==Haastatteluita== * Mystic Metal (2009, englanniksi) * Lords of Metal (2009, englanniksi) * Metal Portal (2009, englanniksi) ==Aiheesta muualla== *Cantata Sangui Facebookissa * * *Cantata Sangui ReverbNationissa *Cantata Sangui Twitterissä Luokka:Suomalaiset black metal -yhtyeet Luokka:Suomalaiset doom metal -yhtyeet Luokka:Suomalaiset goottimetallin yhtyeet
Ei kelepaa! / HCR-kokoelma

Ei kelepaa! / HCR-kokoelma on koottu kappaleista jotka eivät mahtuneet/haluttu Panama Rayon levylle. Levyllä on myös Puukko Allua oikealla äänellä. == Kappaleet == # AKA´PELLA – Get Money # Enemmän 2012 # Intro # What Is Our Mission? # Panama Rayo feat. AKA´PELLA 1 # Panama Rayu feat. HCR # Grillijonon sankarit # Rayo ja letku # Jumalan oikea käsi 2004 # Testi sessiot Luokka:Panama Rayon albumit Luokka:Vuoden 2012 albumit
HMS Cambrian (R85)

HMS Cambrian (viirinumero R85) oli Britannian kuninkaallisen laivaston Ca- luokan hävittäjä. == Valmistus == Alus tilattiin nimillä HMS Spitfire sekä HMS Strenuous 11. hätälaivueessa () Scotts Shipbuilding and Engineering Companyltä Greenockista, missä köli laskettiin 14. elokuuta 1942. Aluksen nimi vaihdettiin marraskuussa 1942 HMS Cambrianiksi amiraliteetin päätettyä perustettavana laivueen alusten nimeämisestä Ca-alkuisin nimin. Alus laskettiin vesille 10. joulukuuta 1943 ja valmistui 17. heinäkuuta 1944.Naval- history.net - HMS Cambrian == Palvelus == Toukokuussa 1946 alus palasi Britteinsaarille palveltuaan Intian valtamerellä 6. laivueessa. Se poistettiin palveluksesta ja sijoitettiin reserviin. Alus päätettiin modernisoida 1950-luvulla ja siirrettiin telakalle, mistä se palautettiin 1963 palvelukseen. Se oli palveluksessa, kunnes alus sijoitettiin 1968 Portsmouthin reserviin. Alus sijoitettiin 1971 poistolistalle ja myytiin BISCOlle romutettavaksi. Alus saapui 3. syyskuuta hinattuna T. W. Wardille Briton Ferryyn romutettavaksi. ==Lähteet== * * * * * ===Viitteet=== Luokka:Ca-luokan hävittäjät Luokka:Scottsin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
HMS Caprice

HMS Caprice (viirinumero R01) oli Britannian kuninkaallisen laivaston Ca- luokan hävittäjä. == Valmistus == Alus tilattiin helmikuussa 1942 nimellä HMS Swallow 11. hätälaivueessa () Yarrow Shipbuildersilta Scotstounista, missä köli laskettiin 28. syyskuuta 1942. Aluksen nimi vaihdettiin marraskuussa 1942 HMS Capriceksi amiraliteetin tehtyä päätöksen perustettavan laivueen alusten nimeämisestä Ca-alkuisin nimin. Alus laskettiin vesille 16. syyskuuta 1943 ja valmistui 5. huhtikuuta 1944.Naval-history.net - HMS Caprice == Palvelus == Alus poistettiin palveluksesta 2. huhtikuuta 1973 Devonportissa. Aluksen varastot tyhjennettiin ja siitä poistettiin uudelleenkäytettävät laitteet, minkä jälkeen se ankkuroitiin Tamariin poistolistalle sijoitettuna. Alus myytiin Shipbreaking (Queenborough) LimitedilleHobbs, David s. 188 romutettavaksi ja saapui Queenboroughiin 5. lokakuuta 1979.Hobbs, David s. 42 ==Lähteet== * * * * * * === Viitteet === Luokka:Ca-luokan hävittäjät Luokka:Yarrow’n valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
Kira Gluschkoff

Kira Gluschkoff (s. 1973) on suomalainen valokuvaaja, joka tunnetaan etenkin muotikuvistaan. Gluschkoff on valokuvaajana itseoppinut. Venäläissukuisen akateemisen ortodoksiperheen tytär opiskeli sukunsa toiveesta kauppatieteitä Helsingissä ja Pietarissa ja lyhyesti Taideteollisessa korkeakoulussa, mutta lähti pian valokuvaajaura mielessään Pariisiin, jossa hän sai alkuun tehtäväkseen erään miesmallitoimiston testikuvauksia. Valokuvaopinnot Ranskassa osoittautuivat liian kalliiksi, joten Gluschkoff kertoo opiskelleensa kuvausta lähinnä kirjoista. Pariisissa hän kuvasi myös siellä toimineiden suomalaissuunnittelijoiden mallistoja ja suomalaisten muusikoiden henkilökuvia. Suomessa hänestä kiinnostuivat ensimmäisinä Stockmann, Marimekko, Me Naiset ja Trendi ja sitten muun muassa Nokia, Sonera ja Lumene. Pian oli edessä paluu Suomeen sieltä tulleiden työtarjousten myötä. Hän työskenteli aluksi Outi Brouxin Profi-Teamissa, kunnes perusti oman studion Töölöön. Gluschkoff on tehnyt erityisesti muotikuvausta, vuosina 1997–2001 paljon Venäjän Elle-lehteen, Suomessa muun muassa Imageen ja Gloriaan. Vuonna 2001 hänen Elleen tekemiään kuvia oli esillä Muoti ja tyyli valokuvauksessa -näyttelyssä Moskovassa, joka koostui 50 lehtimuotikuvaajan töistä 1910-luvulta alkaen. Gluschkoff on kuvannut yhdessä Elina Brotheruksen kanssa molempien signeeraamat kuvat näyttelyyn What if?, joka oli esillä Pick Me -galleriassa Helsinki Photography -biennaalin yhteydessä 2012. ==Yksityiselämä== Kira Gluschkoffin isä oli Venäjän-kauppaan erikoistunut myyntijohtaja Kirill Gluschkoff (1937–2006) ja äiti on Helsingin yliopiston entinen venäjän kielen lehtori ja ikonimaalari Marianna Flinckenberg- Gluschkoff. Hänen veljensä on elokuvaaja Peter Flinckenberg.Leppänen, Marko: Siperian tundra piirtyi sisälle. (vain tilaajille) Helsingin Sanomat 26.11.2011, s. C 6. Gluschkoff kasvattaa hevosia kotonaan Kirkkonummella. ==Lähteet== Luokka:Suomalaiset valokuvaajat Luokka:Vuonna 1973 syntyneet Luokka:Elävät henkilöt
HMS Carron (R30)

HMS Carron (viirinumero R30) oli Britannian kuninkaallisen laivaston Ca-luokan hävittäjä. == Valmistus == Alus tilattiin 24. maaliskuuta 1942 nimellä HMS Spitfire tai HMS Strenuous 11. hätälaivueessa () Scottsilta Greenockista, missä köli laskettiin 26. marraskuuta 1942. Aluksen nimi vaihdettiin marraskuussa 1942 HMS Carroniksi amiraliteetin tehtyä päätöksen perustettavana laivueen alusten nimeämisestä Ca-alkuisin nimin. Se laskettiin vesille 28. maaliskuuta 1944 ja valmistui 6. marraskuuta.Naval-history.net - HMS Carron == Palvelus == Vastaanottotestien päätyttyä aluksen miehistön koulutetus aloitettiin 16. marraskuuta 1944 Scapa Flow'ssa. Se määrättiin sukellusvenejahtiin 6. joulukuuta, kun sukellusvene oli torpedoinut saattuehävittäjä USS Bullenin Cape Wrathin edustalla. Koulutuksen päätyttyä alus oli Kotilaivaston 6. hävittäjälaivueessa sodan viimeiset kuusi viikkoa. Alus suojasi 10. -12. tammikuuta 1945 risteilijä HMS Norfolkia ja saattuetukialuksia HMS Premier ja HMS Trumpeter miinoitettaessa ja iskettäessä Egesundin edustan meriliikenteeseen.English 2008 s. 118 Alus oli 25. kesäkuuta - 25. elokuuta 1945 huollettavana Devonportissa, jolloin sen taistelunjohtojärjestelmää (Director Control Tower) täydennettiin. Telakalta vapauduttuaan se lähti HMS Cavalierin kanssa Brittiläisen Tyynenmeren laivaston 6. hävittäjälaivueeseen. Tyynenmeren sota päättyi ennen alusten saapumista. Alus sijoitettiin 22. lokakuuta Singaporeen, missä se oli 3. toukokuuta 1946 saakka partioiden Alankomaiden Itä-Intian. Alus saapui 23. helmikuuta 1946 Bombayhin auttamaan Intian laivaston kapinan tukahduttamisessa. Alus lähti Trincomaleesta Britteinsaarille ja saapui 29. toukokuuta Chathamiin, missä se sijoitettiin reserviin. Alus siirrettiin B-luokan reserviin 9. syyskuuta. Marraskuussa 1952 alus siirrettiin modernisoitavaksi Chathamin telakalle, mistä se vapautui 8. kesäkuuta 1955. Koeajojen ja lyhyen Välimerellä järjestetyn testipurjehduksen jälkeen alus sijoitettiin Darthmouthin koulutuslaivueeseen, missä se oli vuoden 1959 loppuun. Aluksen aseistus poistettiin lokakuussa 1957, minkä jälkeen se siirrettiin muutettavaksi merenkulkuoppilaitokseksi. Alus oli uudessa tehtävässään Britannian ja Pohjois-Euroopan vesillä seuraavat kolme vuotta. Alus sijoitettiin 5. huhtikuuta 1963 Portsmouthin reserviin ja sijoitettiin poistolistalle 30. toukokuuta. Alus myytiin 10. maaliskuuta 1967 T. W. Wardille Sheffieldiin romutettavaksi ja romutettiin Inverkeithingissä 4. huhtikuuta alkaen.English 2008 s. 119 ==Lähteet== * * * * * === Viitteet === Luokka:Ca-luokan hävittäjät Luokka:Scottsin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
LATAM Challenge Series

LATAM Challenge Series on Pohjois-Amerikassa ajettava autourheilusarja. Sarja perustettiin vuonna 2008 korvaamaan vanha Formula Renault 2000 sarja. Sarjaa ajetaan pääosin Meksikon puolella, mutta yksittäisiä kilpailuja ajetaan myös Yhdysvaltojen puolella Dallasissa, Houstonissa ja vuonna 2009 ajettiin Alajuelassa Costa Ricassa. Sarjassa ajettiin kaksi ensimmäistä kautta Formula Renault 2.0 luokan autoilla ja vuodesta 2010 Tatuusin rakentamilla Formula Vee -luokan autoilla, joissa on Volkswagenin moottori ja Kumhon renkaat. Sarjassa jaetaan pisteitä kilpailuviikonloppuna kymmenelle parhaalle järjestyksessä 30, 24, 20, 16, 12, 10, 8, 6, 4 ja 2 ja sprinttikilpailussa 20, 16, 12, 10, 8, 6, 4 ja 2. Lisäksi paalupaikasta ja nopeimmasta kierroksesta saa kaksi lisäpistettä. Sarjan mestaruuden ovat voittaneet Giancarlo Serenelli kolmesti vuosina 2008 ja 2010-11 sekä André Solano vuonna 2009. Vuodet 2012-2013 sarjan mestaruuden voitti Francisco Cerullo. Luokka:Formula-sarjat Luokka:Meksikon moottoriurheilu
Alan Caligiuri

Alan Caligiuri (s. 19. syyskuuta 1981 Giussano, Italia) on radiojuontaja, joka kirjoittaa myös Italian televisiolle. Luokka:Italialaiset radiojuontajat Luokka:Vuonna 1981 syntyneet Luokka:Elävät henkilöt
Nic

Nic () on taajama Azerbaidžanin Qəbələn piirissä. Se sijaitsee 40 kilometriä Qəbələsta lounaaseen. Asukkaita on 5 744 henkeä (vuonna 2009)Azərbaycan Respublikasının Dövlət Statistika Komitəsi: Qəbələ rayonu. Nic koostuu puutarhapalstojen ympäröimistä omakotitaloista. Sen asukkaat ovat kristittyjä udeja sekä azereja. Taajamassa toimii udien kansallinen kulttuurikeskus. Aikaisemmin jokaisessa korttelissa oli oma kirkko, mutta nykyään niitä on säilynyt vain yksi. Lähistöllä sijaitsevat muinaisen Kaukasian Albanian pääkaupungin Kabalan rauniot. ==Lähteet== == Aiheesta muualla == Luokka:Azerbaidžanin taajamat Luokka:Qəbələn piirikunta
Stefan Möller

Stefan Torsten Johannes Möller (s. 20. heinäkuuta 1962 Tammisaari) on RadioMedia ry:n toimitusjohtaja, eurooppalaisen radioalan liiton Association Européenne Radios (AER) puheenjohtaja ja viestintäneuvos. == Ura == Möllerin työura radioalalla alkoi vuonna 1978, jolloin hän pääsi kesätöihin Yleisradioon. Kaupallisen radiotoiminnan alkaessa Suomessa 1985 hän lähti Yleisradion palveluksesta vasta perustettuun helsinkiläiseen Radio Ykköseen. Hän oli mukana perustamassa Radio Ykkösen yhteyteen Suomen ensimmäisiin äänimainostoimistoihin kuuluvaa yhtiötä, joka myöhemmin tunnettiin nimellä Mix Music Oy. Möller työskenteli Radio Ykkösen markkinointijohtajana vuoteen 1995, jonka jälkeen hän perusti oman Möller & Möller -äänimainostoimiston. Vuonna 2001 hänet kutsuttiin amerikkalaisen mediayhtiön Metromedia International Inc:in Suomeen perustetun yhtiön Metromedia Finland Oy:n toimitusjohtajaksi. Metromedia Finland Oy:n omistukseen kuuluivat tuolloin GrooveFM ja Star FM, joka julkistettiin vuonna 2001 uudelleen nimellä Radio SuomiPOP. Möller kasvatti Metromedian radioasemien määrän neljään hankimalla ensin GWR-yhtiön omistuksessa olevan Classic FM:n ja myöhemmin nykyisen Metro FM -radiokanavan toimiluvat. Vuosina 2005–2006 Möller toimi konsulttina irlantilaisen Communicorp Ltd:n palveluksessa sekä projektivastaavana Sanoma Entertainment Oy:ssä tehtävänään perustaa yhtiölle kaksi uutta valtakunnallista radiokanavaa, jotka nykyään kantavat nimiä Radio Rock ja Radio Aalto. Vuonna 2007 hänet kutsuttiin nykyisen RadioMedia Oy:n toimitusjohtajaksi. Möller valittiin Brysselissä toimivan eurooppalaisen radioalan liiton Association Européenne Radios (AER) puheenjohtajaksi maaliskuussa 2012. Möller on ensimmäinen suomalainen tehtävässä. Hän toimi AER:n varapuheenjohtajana vuodesta 2007. Suomessa Möller on edustanut 2000-luvun alusta lähtien kaupallista radiotoimialaa erilaisissa julkisissa toimielimissä. Tällä hetkellä hän toimii myös Viestinnän keskusliiton laajassa johtoryhmässä. Vuonna 2024 Möllerille myönnettiin ensimmäisenä radioalan toimijana viestintäneuvoksen arvonimi. == Koulutus == * Radio- ja TV-alan tekninen tutkinto (Länsi-Uudenmaan ammattikoulu) * radiotoimittajan ja audiotekniikan tutkinnot (Yle) * Suomen armeijan radiotaktiikan koulu * lukuisia talouden ja liikkeenjohdon kursseja == Musiikki ja näytteleminen == Möller oli vuosina 1983–1985 mukana yhtyeissä French Kiss ja 2FUN. Hän on tehnyt vuosien varrella lukuisia äänirooleja ja ollut mukana elokuvien sivurooleissa, kuten Lauri Törhösen elokuvissa Kasvoton mies (1995) ja Raja 1918 (2007). == Lähteet == * https://www.markkinointiuutiset.fi/artikkelit/stefan-mollerille- viestintaneuvoksen-arvonimi-ensimmaisena-radioalan-toimijana * AER:n tiedote 21.3.2012 Luokka:Suomalaiset yritysjohtajat Luokka:Vuonna 1962 syntyneet Luokka:Elävät henkilöt Luokka:RadioMedia
Pakistanin laivasto

Pakistanin laivasto () on Pakistanin asevoimien merellinen puolustushaara. Se vastaa 1 046 kilometriä pitkän Arabianmeren rantaviivan sekä tärkeimpien satamien suojaamisesta. Laivastoa tukee tehtävissään rannikkovartiosto, merijalkaväki sekä puolisotilaallinen turvallisuusosasto. Laivastoa ollaan modernisoimassa ja laajentamassa osana terrorisminvastaista sotaa. Vuodesta 2001 alkaen laivaston aluskanta ja sen tehtävät ovat lisääntyneet. Se muun muassa liittyi Naton osastoon 150 (). == Historia == Pakistanin kuninkaallinen laivasto perustettiin 15. elokuuta 1947 maan itsenäistyessä. Puolustusvoimien jakokomitea jakoi Intian kuninkaallisen laivaston kahtia; toinen osa jäi Intialle ja toinen siirrettiin Pakistanille. Laivasto sai täten kaksi sluuppia, kaksi fregattia, neljä miinanraivaajaa, kaksi laivaston troolaria, neljä satamavenettä sekä noin 358 henkeä, joista upseereita oli noin 180. Näiden lisäksi maa sai joukon satamien suojaksi soveltuvia moottoriveneitä. Laivasto ei osallistunut maasotana käytyyn Intian ja Pakistanin väliseen sotaan 1947. Vuoden 1956 perustuslaki muutti Pakistanin islamilaiseksi tasavallaksi, jolloin laivaston nimestä poistettiin termi kuninkaallinen ja sen lippu ja tunnus muutettiin nykyisiksi. Britannian hallitus ilmoitti helmikuussa 1956 toimittavansa Pakistanille risteilijän ja neljä hävittäjää Yhdysvaltain hallituksen rahoitettua alusten siirron. Kalustoa täydennettiin vielä 1956-1963 toimittamalla kaksi hävittäjää, kahdeksan rannikkomiinanraivaajaa ja tankkeri. Intian–Pakistanin sota 1965 oli ensimmäinen laivaston käymä sota. Sodan aikana laivasto tulitti Dwarkan rannikkokaupunkia. Maiden seuraava sota syttyi 4. joulukuuta 1971 Intian laivaston iskiessä Pakistanin laivaston tärkeimpään tukikohtaan Karachiin, jolloin kolme sen aluksista tuhoutui. Pakistanin laivaston sukellusvene upotti 8. joulukuuta Intian laivaston fregatin, mikä oli ensimmäinen sukellusveneen tekemä sotalaivan upotus taistelussa sitten toisen maailmansodan. == Lähteet == * == Aiheesta muualla == * *
Tofiq Quliyev

Tofiq Ələkbər oğlu Quliyev (, 7. marraskuuta 1917 Baku – 4. lokakuuta 2000 Baku) oli azerbaidžanilainen säveltäjä, kapellimestari ja pianisti. Tofiq Quliyev syntyi virkailijaperheeseen. Hän opiskeli pianonsoittoa ja orkesterin johtamista Azerbaidžanin ja Moskovan konservatorioissa. Vuosina 1954–1958 Qulijev työskenteli Azerbaidžanin konservatorion opettajana, vuodesta 1958 lähtien Azerbaidžanin filharmonian taiteellisena johtajana ja vuosina 1961–1964 sen johtajana. Hän on säveltänyt lauluja, musiikkikomedioita, kantaatteja, orkesteri- ja pianokappaleita sekä elokuvamusiikkia. Parhaiten Quliyev tunnetaan kevyen musiikin säveltäjänä. Erityisen hedelmällistä oli hänen yhteistyönsä laulaja Rəşid Behbudovin kanssa. Quliyev liittyi NKP:n jäseneksi vuonna 1959. Vuosina 1973–1979 hän toimi Azerbaidžanin säveltäjäliiton johtajana. Vuonna 1964 Quliyeville myönnettiin Azerbaidžanin SNT:n kansantaiteilijan arvonimi ja vuonna 1980 hän sai tasavallan valtionpalkinnon. ==Lähteet== ==Aiheesta muualla== * Tofiq Quliyeville omistettu sivusto , , Luokka:Azerbaidžanilaiset kapellimestarit Luokka:Neuvostoliittolaiset kapellimestarit Luokka:Azerbaidžanilaiset säveltäjät Luokka:Neuvostoliittolaiset säveltäjät Luokka:Neuvostoliittolaiset pianistit Luokka:Vuonna 1917 syntyneet Luokka:Vuonna 2000 kuolleet
Keteenit

Keteenit ovat orgaanisia yhdisteitä, joissa on karbonyyliryhmä kiinnittyneenä alkylideeniryhmään. Keteenien yleistä rakennetta voidaan kuvata kaavalla R1R2C=C=O. Yksinkertaista ryhmään kuuluvaa yhdistettä kutsutaan keteeniksi eli etenoniksi. ==Ominaisuudet== Keteenien yleisessä rakenteessa R1R2C=C=O voivat ryhmät R1 ja R2 olla joko alkyyli-, aryyli- tai asyyliryhmiä. Keteenit ovat hyvin reaktiivisia johtuen karbonyyliryhmän ja hiili-hiili-kaksoissidoksen kumuloidusta luonteesta ja ne reagoivat herkästi niin nukleofiilien kuin elektrofiilien kanssa. Karbonyyliryhmän hiiliatomi on hyvin elektrofiilinen ja reagoi nukleofiilien, kuten amiinien ja alkoholien kanssa. Elektrofiilit kuten halogeenit reagoivat keteenien hiili-hiili-kaksoissidokseen elektrofiilisella additiolla. Keteenit osallistuvat myös useisiin sykloadditioihin ja tällaisia ovat muun muassa [2+1]-, [2+2]-, [3+2]- ja [2+4]-sykloadditiot. Esimerkiksi β-laktaamirenkaita voidaan valmistaa keteenin ja imiinin välisellä [2+2]-sykloadditiolla. Keteenien voimakkaan reaktiivisuuden vuoksi ne usein tuotetaan reaktioissa in situ.Christoph Taeschler :Ketenes, Ketene Dimers, and Related Substances, Kirk-Othmer Encyclopedia of Chemical Technology, John Wiley & Sons, New York, 2010 Teoksen verkkoversio viitattu 23.03.2012 ==Valmistus== Keteenejä voidaan käyttää orgaanisissa synteeseissä ja paperinkäsittelyssä. Teollisesti merkittävimmät ovat keteeni eli etenoni ja diketeeni. Keteenejä voidaan valmistaa usealla tavalla. Laboratoriossa keteenejä valmistetaan usein halogenoiduista tai halogenoimattomista happoklorideista vahvan emäksen kuten trimetyyliamiinin avulla, jolloin sivutuotteena muodostuu vetykloridia.Raimund Miller, Claudio Abaecherli, Adel Said & Barry Jackson:Ketenes, Ullmann's Encyclopedia of Industrial Chemistry, John Wiley & Sons, New York, 2001 Teoksen verkkoversio Viitattu 23.03.2012 : Happoklorideista voidaan valmistaa keteenejä myös sinkin, trifenyylifosfiinin tai mangaani- tai kromikarbonyyliyhdisteiden avulla. Tämä toimii erityisesti alyyli- ja aryyliketeenien valmistukseen. Muita käytettyjä tapoja on ketonien pyrolyysi, karboksyylihappojen, happoanhydridien tai esterien anhydraus korkeassa lämpötilassa tai diatsokarbonyyliyhdisteistä. ==Lähteet== == Aiheesta muualla == Luokka:Funktionaaliset ryhmät
Formula Renault Northern European Cup

Formula Renault 2.0 Northern European Cup (lyhennettynä Formula Renault NEC) on Pohjois-Euroopassa ajettava formulasarja. Sarja perustettiin vuonna 2006 ja siihen yhdistettiin Saksan ja Hollannin Formula Renault-sarjat. Sarjassa ajetaan Tatuusin valmistamilla autoilla ja Michelinin renkailla. Pisteitä jaetaan 20 parhaalle järjestyksessä 30, 24, 20, 17, 16, 15... aina 1 asti. Sarjan mestaruuden ovat voittaneet Filipe Albuquerque, Frank Kechele, Valtteri Bottas, António Félix da Costa, Ludwig Ghidi, Carlos Sainz Jr., Jake Dennis, Matt Parry, Ben Barnicoat, Louis Delétraz ja Lando Norris. ==Aiheesta muualla== *necup.com Luokka:World Series by Renault
Molla Nəsrəddin

Molla Nəsrəddin oli vuosina 1906–1931 ilmestynyt azerinkielinen kuvitettu pilalehti. Sen nimi perustuu itämaisiin kansantarinoihin, joiden sankarina toimii samanniminen ovela ja sanavalmis mullah. Lehden perustaja ja pitkäaikainen toimittaja oli kirjailija Cəlil Məmmədquluzadə. Se ilmestyi Tbilisissä kevääseen 1912 saakka sekä uudelleen vuosina 1913–1914 ja 1917. Vuonna 1921 Məmmədquluzadə julkaisi lehteä Täbrizissä. Vuodesta 1922 lähtien se ilmestyi Bakussa. Kahdeksansivuisen viikkolehden avustajina toimivat muun muassa runoilijat Sabir, Əli Nəzmi, Əliqulu Qəmküsar, näytelmäkirjailija Əbdürrəhim Haqverdiyev, säveltäjä Üzeyir Hacıbəyov ja romaanikirjailija Məmməd Səid Ordubadi. Taidokkaita pilakuvia piirsivät Tbilisissä asuneet saksalaiset Oscar Schimmerling ja Joseph Rotter sekä myöhemmin taiteilija Əzim Əzimzadə. Voimakkaan uudistusmielinen Molla Nəsrəddin pyrki muuttamaan yhteiskuntaa satiirin keinoin. Sen vakioaiheita olivat Azerbaidžanin asema Venäjän ja Iranin puskurivyöhykkeenä, Iranin šaahien ja Venäjän tsaarien kolonialistiset asenteet, azerisivistyneistön halveksuva suhtautuminen kansallisuuteensa ja kieleensä, naisen asema patriarkaalisessa yhteiskunnassa, tavallisten ihmisten köyhyys, turvattomuus ja terveydenhoidon puute, muslimipapiston fanaattisuus ja tekopyhyys, virkamiesten korruptio, rahvaan takapajuisuus, lukutaidottomuus ja tietämättömyys. Poliittisen linjansa takia lehti joutui usein viranomaisten ja papiston vainon kohteeksi. Sillä oli suuri vaikutus Taka-Kaukasian, Iranin, Turkin ja Keski-Aasian lehdistön sekä yhteiskunnallisen ajattelun kehitykseen. ==Lähteet== Luokka:Azerbaidžanilaiset aikakauslehdet‎ Luokka:Pilalehdet
Unhola

Unhola oli vuosina 1994–2000 toiminut uusikaupunkilainen black metal -yhtye. Ruotsalainen Plasmatica Records -levy-yhtiö julkaisi vuonna 2000 yhtyeen ainoan albumin nimeltä Inferno. Julkaisun jälkeen yhtye on ollut määrittelemättömän mittaisella tauolla. Yhtyeen musiikkityyli oli raaka black metal melodisilla kitarariffeillä. Kaikki Unholan sanoitukset olivat suomenkielisiä. ===Jäsenten muut yhtyeet=== Vokalisti Margoath vaikutti sittemmin hardcore punk -yhtye Aivottomissa. Kitaristi Jussi Hänninen on soittanut Fall of the Leafe -yhtyeessä, joka julkaisi uransa aikana kuusi albumia. Taneli Hatakan yhtyeitä ovat olleet Crimson Midwinter, Torture Killer ja Fall of the Leafe. ==Diskografia== * Beetlehemin Saasta (omakustanne, 1996)http://www.discogs.com/Unhola-Beetlehemin-Saasta/release/3258079 * Mustan syvyyden tuulet... (omakustanne, 1997)http://www.discogs.com/Unhola-Mustan- Syvyyden-Tuulet/release/3258084 * Minä olen tie (Meat Hook Productions, 1998)http://www.discogs.com/Unhola-Minä-Olen-Tie/release/586960 * Inferno (Plasmatica Records, 2000)http://www.discogs.com/Unhola- Inferno/release/2397861 ==Lähteet== ==Aiheesta muualla== *Unhola Discogs- sivustolla *Unhola Encyclopaedia Metallumissa *Unhola Reverbnationissa * Luokka:Suomalaiset metalliyhtyeet
Urpo Rauhala

Urpo Rauhala (s. 26. heinäkuuta 1955 Kuhmoinen) on suomalainen director musices, muusikko ja kuoron- sekä orkesterinjohtaja. Rauhalan vanhemmat olivat ovat Alli Rauhala (syntynyt Muolaassa) ja pianisti-urkuri Matti Rauhala (syntynyt Viipurissa). Sopraano Anneli Rauhala on hänen tätinsä. Helsinkiläisen mieskuoron Viipurin Lauluveikkojen ensimmäinen laulunjohtaja Urpo Rauhala aloitti musiikkiopintonsa Viipurin musiikkiopistossa Lahdessa (nyk. Lahden Konservatorio) opiskellen pianon- ja urkujensoittoa isänsä Matti Rauhalan oppilaana. Opinnot jatkuivat Sibelius-Akatemiassa, jossa Rauhala suoritti orkesterin- ja kuoronjohdon tutkinnot professori Jorma Panulan ja professori Harald Andersénin johdolla sekä kuoronjohdon A-tutkinnon 1984 Matti Hyökkin ja urkudiplomin 1988 professori Kari Jussilan johdolla.Dir. mus. Urpo Rauhala Viipurin lauluveikot. Urpo Rauhala toimii Nurmijärven musiikkiopiston rehtorina ja on johtanut opiston orkesteriprojekteja. Hän on toiminut mm. Helsingin Poliisilaulajien, Laulu-Miehet- sekä Amadeus-kuorojen johtajana, Sulasolin kouluttajana ja Mieskuoroliiton taiteellisena johtajana. Kuorojen levytyksiä ja konsertteja Rauhala on johtanut kotimaassa, useissa Euroopan maissa sekä Kauko-Idässä. Rauhala on konsertoinut myös pianistina, urkurina ja cembalistina ja on säveltänyt ja sovittanut musiikkia erilaisille kokoonpanoille. ==Lähteet== == Aiheesta muualla == *Viipurin Lauluveikot kotisivu. *Lahden konservatorion kotisivu. *Nurmijärven musiikkiopiston kotisivu. *Nimitysuutinen Viipurin Lauluveikkojen kotisivujen arkistossa. Luokka:Suomalaiset kuoronjohtajat Luokka:Vuonna 1955 syntyneet Luokka:Elävät henkilöt
Olly Murs

Oliver Stanley ”Olly” Murs (s. 14. toukokuuta 1984 Witham, Essex, Britannia) on englantilainen poplaulaja, lauluntekijä ja tv-juontaja, joka tuli tunnetuksi The X Factor -ohjelman kuudennen tuotantokauden myötä vuonna 2009. Hän sijoittui kilpailussa toiseksi. Hänen esikoisalbuminsa Olly Murs ilmestyi marraskuussa 2010 ja seuraava albumi In Case You Didn’t Know vuotta myöhemmin marraskuussa 2011. Mursin singlet ”Please Don’t Let Me Go”, ”Heart Skips a Beat” (mukana rapduo Rizzle Kicks) ja ”Dance with Me Tonight” ovat sijoittuneet Britannian singlelistan ykkösiksi. ==Diskografia== ===Studioalbumit=== *Olly Murs (2010) *In Case You Didn't Know (2011) *Right Place Right Time (2012) *Never Been Better (2014) *24 HRS (2016) ===Singlet=== *”Please Don't Let Me Go” (2010) *”Thinking of Me” (2010) *”Heart on My Sleeve” (2011) *”Busy” (2011) *”Heart Skips a Beat” feat. Rizzle Kicks (2011) *”Dance with Me Tonight” (2011) *”Oh My Goodness” (2012) *”Troublemaker” feat. Flo Rida (2012) *”Army of Two” (2013) *”Dear Darlin’” (2013) *”Hand on Heart” (2013) *”Wrapped Up” (2014) *”Up” ft. Demi Lovato (2014) *”Seasons” (2015) *”Beautiful to Me” (2015) *”You dont know love” (2016) *”Grow Up” (2016) *”Back Around” (2016) Luokka:Brittiläiset laulajat Luokka:Vuonna 1984 syntyneet Luokka:Elävät henkilöt
HMS Cavendish (R15)

HMS Cavendish (viirinumero R15) oli Britannian kuninkaallisen laivaston Ca- luokan hävittäjä. == Valmistus == Alus tilattiin helmikuussa 1942 nimellä HMS Sybil 11. hätälaivueessa () John Brown and Companyltä Clydebankistä, missä köli laskettiin 19. toukokuuta 1943. Aluksen nimi vaihdettiin marraskuussa 1942 HMS Cavendishiksi amiraliteetin tehtyä päätöksen perustettavana olevan laivueen alusten nimeämisestä Ca-alkuisin nimin. Se laskettiin vesille 12. huhtikuuta 1944 ja valmistui 13. joulukuuta.Naval-history.net - HMS CavendishEnglish 2008 s. 208 == Palvelus == Koeajojen jälkeen alus saapui 17. joulukuuta 1944 Scapa Flow'hun miehistön koulutukseen, joka saatiin päätökseen 27. tammikuuta 1945. Alus liitettiin sisaralustensa kanssa Kotilaivaston 6. hävittäjälaivueeseen, jonka mukana se osallistui Norjan rannikolle tehtyihin retkiin. Alus oli 2. toukokuuta Gibraltarilla, jonne se oli saattanut taistelulaiva HMS Nelsonin. Alus vastaanotti sukellusvene U-516:n antautumisen Läntisen reitin alueella.English 2008 s. 124 Alus sijoitettiin 6. elokuuta 1965 poistolistalle ja myytiin 2. elokuuta 1967 Hughes Bolkowille romutettavaksi. Alus saapui 17. elokuuta Chathamista hinattuna Blythiin.English 2008 s. 125 ==Lähteet== * * * * * === Viitteet === Luokka:Ca- luokan hävittäjät Luokka:John Brownin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
Mircea Dobrescu

Mircea Dobrescu (5. syyskuuta 1930 Cotorca – 6. elokuuta 2015) oli romanialainen nyrkkeilijä. Hän saavutti hopeaa kärpässarjassa (51 kg) Melbournen kesäolympialaisissa 1956 hävittyään loppuottelussa Terence Spinksille. Hän kilpaili myös Helsingin kesäolympialaisissa 1952 ja Rooman kesäolympialaisissa 1960 saavuttaen kummallakin kerralla jaetun viidennen sijan.Mircea Dobrescu Biography and Olympic Results | Olympics at Sports-Reference.com EM-kilpailuista Dobrescu saavutti hopeamitalin vuosina 1955 ja 1957.http://www.amateur-boxing.strefa.pl/Championships/EuropeanChampionships1955.htmlhttp://www.amateur-boxing.strefa.pl/Championships/EuropeanChampionships1957.html Dobrescu kuoli 84-vuotiaana 6. elokuuta 2015.http://jurnalul.ro/sport/extrasport/a-murit-mircea-dobrescu-cel-mai-complet-boxer-roman-693827.html == Lähteet == Luokka:Romanialaiset nyrkkeilijät Luokka:Romanialaiset olympiamitalistit Luokka:Vuonna 1930 syntyneet Luokka:Vuonna 2015 kuolleet
Henk Steeman

Hermanus Hendricus ”Henk” Steeman (15. tammikuuta 1894 Kralingen – 16. helmikuuta 1979 Haag) oli alankomaalainen jalkapalloilija. Hän kilpaili kesäolympialaisissa 1920 Antwerpenissä ja kuului siellä pronssia saaneeseen joukkueeseen. Hänen seuransa oli Sparta Rotterdam.Henk Steeman Biography and Olympic Results | Olympics at Sports-Reference.com == Lähteet == Luokka:Alankomaalaiset jalkapalloilijat Luokka:Alankomaalaiset olympiamitalistit Luokka:Vuonna 1894 syntyneet Luokka:Vuonna 1979 kuolleet
Robert Gevers

Robert Gevers oli belgialainen maahockeypelaaja. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.Robert Gevers Biography and Olympic Results | Olympics at Sports-Reference.com == Lähteet == Luokka:Belgialaiset maahockeypelaajat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Charles Gniette

Charles Gniette oli belgialainen maahockeypelaaja. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.Charles Gniette Biography and Olympic Results | Olympics at Sports-Reference.com == Lähteet == Luokka:Belgialaiset maahockeypelaajat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Pierre Chibert

Pierre Chibert oli belgialainen maahockeypelaaja. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.Pierre Chibert Biography and Olympic Results | Olympics at Sports-Reference.com == Lähteet == Luokka:Belgialaiset maahockeypelaajat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu
James Grogan

James David ”Jim” Grogan (7. joulukuuta 1931 Tacoma, Washington – 3. heinäkuuta 2000 San Bernardino, Kalifornia) oli yhdysvaltalainen taitoluistelija. Hän sai yksinluistelussa pronssia Oslon talviolympialaisissa 1952. Hän oli aiemmin kilpaillut Sankt Moritzin talviolympialaisissa 1948 sijoittuen yksinluistelussa kuudenneksi.Jim Grogan Biography and Olympic Results | Olympics at Sports-Reference.com Grogan sai lisäksi vuosina 1951–1954 hopeaa taitoluistelun maailmanmestaruuskilpailuissa. Hän oli naimisissa taitoluistelija Barbara Wagnerin kanssa, mutta liitto päättyi eroon. == Lähteet == Luokka:Yhdysvaltalaiset taitoluistelijat Luokka:Yhdysvaltalaiset olympiamitalistit Luokka:Vuonna 1931 syntyneet Luokka:Vuonna 2000 kuolleet
Holger Nurmela

Holger Nurmela (28. lokakuuta 1920 Tukholma – 1. maaliskuuta 2005 Botkyrka) oli ruotsalainen jääkiekkoilija. Hän kuului pronssia saaneeseen joukkueeseen talviolympialaisissa 1952 Oslossa. Lisäksi hän sijoittui joukkueineen neljänneksi sekä talviolympialaisissa 1948 Sankt Moritzissa että talviolympialaisissa 1956 Cortina d'Ampezzossa.Holger Nurmela Biography and Olympic Results | Olympics at Sports-Reference.com Taustaltaan hän oli ruotsinsuomalainen. Nurmela pelasi myös jalkapalloa ja jääpalloa tukholmalaisessa Hammarby IF:n joukkueessa. Hän oli voittamassa Hammarbylle Ruotsin jääkiekkomestaruuden keväällä 1942, 1943 ja 1945.Holger "Hogge" Nurmela har avlidit, 10.3.2005 == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1920 syntyneet Luokka:Vuonna 2005 kuolleet
Robert Sears

Robert Wilson Sears (30. marraskuuta 1884 Portland - 9\. tammikuuta 1979 Atlanta) oli yhdysvaltalainen miekkailija, nykyaikainen viisiottelija ja olympiamitalisti. Hänen seuransa oli Washington Fencers Club. Sears menestyi monissa eri lajeissa, muun muassa nyrkkeilyssä ja uinnissa, mutta päätyi nykyaikaiseen viisiotteluun ja miekkailuun. Hän oli armeijan joukkueen kapteeni yliopistojen välisissä miekkailukisoissa 1908 ja 1909, joissa molemmissa joukkue voitti turnauksen. Sears kilpaili molemmissa lajeissaan Antwerpenin olympialaisissa 1920, joissa hän oli nykyaikaisen viisiottelun henkilökohtaisen kisan jaetulla seitsemännellä tilalla, kalvan joukkuekisassa kuudes ja floretin joukkuekilpailussa pronssilla. Hän taisteli toisessa maailmansodassa Ranskassa, jossa hän komensi 35. jalkaväkidivisioonaa ja oli 60-vuotiaana vanhin Euroopassa mukana ollut sotilas. Sears lopetti sotilasuransa vuonna 1946 everstin arvon saaneena. == Lähteet == * Searsin profiili sports-reference.com -sivustolla Luokka:Yhdysvaltalaiset miekkailijat Luokka:Yhdysvaltalaiset nykyaikaiset viisiottelijat Luokka:Yhdysvaltalaiset olympiamitalistit Luokka:Vuonna 1884 syntyneet Luokka:Vuonna 1979 kuolleet
Mario Valota

Mario Valota (8. helmikuuta 1918 – 30. syyskuuta 2000) oli sveitsiläinen miekkailija. Hän oli Helsingin kesäolympialaisissa 1952 kalvan joukkuekilpailussa pronssia voittaneessa joukkueessa.Mario Valota Bio, Stats, and Results | Olympics at Sports-Reference.com == Lähteet == == Aiheesta muualla == * Luokka:Sveitsiläiset miekkailijat Luokka:Sveitsiläiset olympiamitalistit Luokka:Vuonna 1918 syntyneet Luokka:Vuonna 2000 kuolleet
Vincenzo Pinton

Vincenzo Pinton (14. maaliskuuta 1914 Vicenza – 8. huhtikuuta 1980 Venetsia) oli italialainen miekkailija. Hän kilpaili säilällä kolmissa kesäolympialaisissa.Vincenzo Pinton Biography and Olympic Results | Olympics at Sports-Reference.com Kesäolympialaisissa 1936 Berliinissä Pinton sai hopeaa joukkuekilpailussa ja sijoittui yksilökilpailussa viidenneksi. Vuoden 1948 kesäolympialaisissa Lontoossa hän sai sekä yksilö- että joukkuekilpailussa hopeaa. Helsingin kesäolympialaisissa 1952 hän sai joukkuekilpailussa jälleen hopeaa ja jäi yksilönä seitsemänneksi. == Lähteet == Luokka:Italialaiset miekkailijat Luokka:Italialaiset olympiamitalistit Luokka:Vuonna 1914 syntyneet Luokka:Vuonna 1980 kuolleet
Natalie Steward

Natalie Alwyne Steward (s. 30. huhtikuuta 1943 Pretoria) on brittiläinen entinen uimari. Hän sai kesäolympialaisissa 1960 Roomassa hopeaa 100 metrin selkäuinnissa ja pronssia 100 metrin vapaauinnissa. Lisäksi hän sijoittui siellä joukkueineen sekä 4 × 100 metrin vapaa- että sekauintiviestissä viidenneksi.Natalie Steward Biography and Olympic Results | Olympics at Sports-Reference.com == Lähteet == Luokka:Brittiläiset uimarit Luokka:Brittiläiset olympiamitalistit Luokka:Vuonna 1943 syntyneet Luokka:Elävät henkilöt
Isaac Thomas Thornycroft

Isaac Thomas Thornycroft (22. marraskuuta 1881 Brentford - 6\. kesäkuuta 1955 Basingstoke) oli brittiläinen moottoriveneilijä ja olympiavoittaja. Hänen seuransa oli Bembridge Sailing Club. Thornycroft kilpaili moottoriveneilyssä Lontoon olympialaisissa 1908, joissa hänen joukkueensa voitti sekä B- että C-luokan kisat ainoana maaliin päässeenä venekuntana. Hänen suvussaan oli veneenrakennusyritys, jossa hän työskenteli koulutuksensa päättymisestä vuoteen 1934, kunnes Thornycroftin ja yrityksen välille tuli erimielisyyksiä. Thornycroft oli muun muassa kehittelemässä kilpapurjehduksen Swallow-luokkaa ja sen veneitä. Hän myös teki veistoksia ja kilpaili purjehduksessa, jossa hän oli 70-vuotiaana maansa joukkueen varamiehenä vuoden 1952 olympialaisten yhteydessä ja matkusti kisapaikalle kuitenkaan kilpailematta. == Lähteet == * Thornycroftin profiili sports-reference.com -sivustolla Luokka:Brittiläiset moottoriveneilijät Luokka:Brittiläiset kilpapurjehtijat Luokka:Brittiläiset olympiavoittajat Luokka:Vuonna 1881 syntyneet Luokka:Vuonna 1955 kuolleet
Valencia (täsmennyssivu)

Valencia tarkoittaa seuraavia asioita: == Paikannimi == ;Espanja * Valencia, kaupunki * Valencia, itsehallintoalue * Valencia, maakunta ;Filippiinit * Valencia, Bohol * Valencia, Bukidnon * Valencia, Negros Oriental ;Yhdysvallat * Valencia, Kalifornia * Valencia, New Mexico * Valencia, Pennsylvania ;Muualla * Valencia, Ecuador * Valencia, Kolumbia * Valencia, Pakistan * Valencia, Trinidad ja Tobago * Valencia, Venezuela == Sukunimenä == * Adolfo Valencia (s. 1968), kolumbialainen jalkapalloilija * Angie Sanclemente Valencia (s. 1979), kolumbialainen malli * Antonio Valencia (s. 1985), ecuadorilainen jalkapalloilija * Danny Valencia (s. 1972), yhdysvaltalainen baseballpelaaja * David William Valencia Antonio (s. 1963), filippiiniläinen katolinen piispa * Enner Valencia (s. 1989), ecuadorilainen jalkapalloilija * Esteban Valencia, chileläinen jalkapalloilija * Guillermo León Valencia (1909–1971), Kolumbian presidentti 1962–1966 * José Daniel Valencia (s. 1955), argentiinalainen jalkapalloilija * Mathew Valencia (s. 1983), yhdysvaltalainen ääninäyttelijä == Muuta == * Valencia, yhdysvaltalainen yhtye * Valencia, Michelle Tean romaani * ”Valencia”, José Padilla Sánchezin kappale * Valencia, yhdysvaltalainen elokuva vuodelta 1926 * Meripojan morsian (Valencia), saksalainen elokuva vuodelta 1927 * SS Valencia, höyrylaiva * Valencia Club de Fútbol, espanjalainen jalkapalloseura * IQuick Valencia, espanjalainen pikkuformulatalli. * Valencia, appelsiinilajike
Vilhelm Vett

Vilhelm Vett (31. joulukuuta 1879 Kööpenhamina – 3. joulukuuta 1962 Palma de Mallorca) oli tanskalainen purjehtija. Hän sai kuuden metrin luokassa hopeaa Bonzolla kesäolympialaisissa 1924 Pariisissa ja sitten Hi-Hillä kesäolympialaisissa 1928 Amsterdamissa.Vilhelm Vett Biography and Olympic Results | Olympics at Sports-Reference.com == Lähteet == Luokka:Tanskalaiset olympiamitalistit Luokka:Vuonna 1879 syntyneet Luokka:Vuonna 1962 kuolleet Luokka:Tanskalaiset kilpapurjehtijat
Riccardo Divora

Riccardo Divora (22. joulukuuta 1908 – 10. tammikuuta 1951) oli italialainen soutaja. Hän kilpaili vuoden 1932 kesäolympialaisissa Los Angelesissa ja oli siellä mukana saamassa perämiehellisessä nelikossa hopeaa.Riccardo Divora Biography and Olympic Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1908 syntyneet Luokka:Vuonna 1951 kuolleet
Ingman (suku)

Ingman-nimisiä sukuja on Suomessa tiettävästi ollut neljä, mutta niistä kolmella on arveltu olevan yhteinen alkuperä. Tunnetuimmassa suvussa on ollut kaksi aateloitua haaraa, jotka ovat kuitenkin jo sammuneet. Nimeä on myös suomennettu useaan eri muotoon, joita ovat muun muassa Iisalo ja Ivalo. Tunnetuimman Ingman-suvun varhaisin tunnettu jäsen on Karjaalla 1600-luvulla elänyt talollinen Sigfrid Mattsinpoika. Hänen poikansa Matts peri apeltaan talon Karjaan Ingvalsbyssä, mistä hänen viisi poikaansa ottivat sukunimekseen Ingman. Hänen eräs pojanpoikansa, Elias Magnus Ingman (1704–1773) aateloitiin 1758 nimellä Nordenstolpe, mutta tämä aatelissuku sammui Ruotsissa mieslinjalta vuonna 1869. Tämän veljenpojan poika Erik Gustaf Ingman (1773–1825) puolestaan aateloitiin vuonna 1821 nimellä Gyllenheim, mutta hän kuoli naimattomana. Kaksi muutakin Suomen Ingman-sukua on oletettu Matts Sigfridinpojan jälkeläisiksi, sen sijaan Pohjanmaan Vöyrin Ingon talosta oleva neljäs samanniminen suku ei tiettävästi liity edellisiin mitenkään. ==Jäseniä (Matts Sigfridinpojan suku)== *Erik Alexander Ingman (1810–1858), gynekologian ja lastentautien professori *Anders Wilhelm Ingman (1819–1877), eksegetiikan professori, Erik Alexander Ingmanin veli *Eva Ingman (1853–1914), taidemaalari, Erik Alexander Ingmanin tytär *Jenny Ivalo, vuoteen 1908 Ingman (1854–1921), kirjailija, kansalaisaktiivi *Alfred Emil Ingman (1860–1917), vankilasaarnaja, seikkailukirjailija *Febe Ingman (1861–1914), lastenkirjailija, Alfred Emil Ingmanin sisko *Santeri Ivalo, vuoteen 1907 Ingman (1866–1937), lehtimies, kirjailija, Erik Alexander Ingmanin serkunpoika, Jenny Ivalon veli *Lauri Ingman (1868–1934), poliitikko, pääministeri, arkkipiispa, Alfred Emil ja Febe Ingmanin veli, Santeri Ivalon serkku *Katri Ingman-Palola, o.s. Ingman (1895–1971), kirjailija, Lauri Ingmanin veljentytär *Asko Ivalo (1901–1968), diplomaatti, Santeri Ivalon poika (puoliso Mielikki Ivalo) *Mikko Ivalo, aik. Ingman (1903–1966), diplomi- insinööri ja Valtion rautateiden teknillinen johtaja *Martti Ingman (1907–1989), suurlähettiläs, Lauri Ingmanin poika *Tauno Iisalo (1916–1947), kapteeni, Mannerheim-ristin ritari *Pentti Iisalo (1920–2008), kapteeni, Mannerheim-ristin ritari Äitinsä puolelta sukuun (Iisaloihin) kuuluu muun muassa pääministeri Paavo Lipponen. ==Lähteet== Luokka:Suomalaiset suvut
Krystyna Czajkowska

Krystyna Czajkowska(-Rawska) (s. 25. huhtikuuta 1936 Sosnowiec) on puolalainen entinen lentopalloilija. Hän sai joukkueineen pronssia sekä kesäolympialaisissa 1964 Tokiossa että kesäolympialaisissa 1968 Méxicossa.Krystyna Czajkowska-Rawska Biography and Olympic Results | Olympics at Sports-Reference.com == Lähteet == Luokka:Puolalaiset lentopalloilijat Luokka:Puolalaiset olympiamitalistit Luokka:Vuonna 1936 syntyneet Luokka:Elävät henkilöt
Józefa Ledwig

Józefa Ledwig(-Bęben) (s. 18. huhtikuuta 1935 Szerzyny) on puolalainen entinen lentopalloilija. Hän sai joukkueineen pronssia sekä kesäolympialaisissa 1964 Tokiossa että kesäolympialaisissa 1968 Méxicossa.Józefa Ledwig-Bęben Biography and Olympic Results | Olympics at Sports-Reference.com == Lähteet == Luokka:Puolalaiset lentopalloilijat Luokka:Puolalaiset olympiamitalistit Luokka:Vuonna 1935 syntyneet Luokka:Elävät henkilöt
Aldo Dezi

Aldo Dezi (s. 26. kesäkuuta 1939 Castel Gandolfo) on italialainen kilpauransa päättänyt ratameloja. Dezi kilpaili Rooman kesäolympialaisissa 1960 saavuttaen parinsa Francesco La Macchian kanssa hopeaa 1 000 metrin kanadalaiskaksikossa.Olympics at Sports-Reference.com == Lähteet == * Aldo Dezi Bio, Stats, and Results Olympics at Sports-Reference.com === Viitteet === Luokka:Italialaiset melojat Luokka:Italialaiset olympiamitalistit Luokka:Vuonna 1939 syntyneet Luokka:Elävät henkilöt
Gilles Berolatti

Gilles Berolatti (s. 4. toukokuuta 1944 Pariisi) on ranskalainen entinen miekkailija. Hän kilpaili kesäolympialaisissa 1968 Méxicossa ja oli mukana voittamassa kultaa floretin joukkuekilpailussa. Kesäolympialaisissa 1972 Münchenissä hän sai siinä joukkueineen pronssia.Gilles Berolatti Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1944 syntyneet Luokka:Elävät henkilöt
Jacques Dimont

Jacques Dimont (2. helmikuuta 1945 Carvin – 31. joulukuuta 1994 Avignon) oli ranskalainen miekkailija. Hän kilpaili vuoden 1968 kesäolympialaisissa Méxicossa ja oli siellä mukana voittamassa kultaa floretin joukkuekilpailussa.Jacques Dimont Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1945 syntyneet Luokka:Vuonna 1994 kuolleet
Jules Keignaert

Jules Keignaert (15. kesäkuuta 1907 Tourcoing – 26. toukokuuta 1994 Neuville-en-Ferrain) oli ranskalainen vesipalloilija. Hän kilpaili vuoden 1928 kesäolympialaisissa Amsterdamissa ja kuului siellä pronssia saaneeseen joukkueeseen.Jules Keignaert Biography and Olympic Results | Olympics at Sports-Reference.com == Lähteet == Luokka:Ranskalaiset vesipalloilijat Luokka:Ranskalaiset olympiamitalistit Luokka:Vuonna 1907 syntyneet Luokka:Vuonna 1994 kuolleet
Albert Vandeplancke

Albert Désiré Vandeplancke (3. tammikuuta 1911 Tourcoing – 1. huhtikuuta 1939 Tourcoing) oli ranskalainen vesipalloilija ja uimari. Hän kilpaili kesäolympialaisissa 1928 Amsterdamissa ja kuului vesipallossa pronssia saaneeseen joukkueeseen. Lisäksi hän kilpaili 400 metrin vapaauinnissa ja 4 × 200 metrin vapaauintiviestissä. Hän oli olympialaisissa myös kilpailleen Paul Beulquen vävy.Albert Vandeplancke Biography and Olympic Results | Olympics at Sports-Reference.com == Lähteet == Luokka:Ranskalaiset vesipalloilijat Luokka:Ranskalaiset uimarit Luokka:Ranskalaiset olympiamitalistit Luokka:Vuonna 1911 syntyneet Luokka:Vuonna 1939 kuolleet
Leo Losert

Leo Losert (31. lokakuuta 1902 – 22. lokakuuta 1982) oli itävaltalainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa kaksikossa pronssia. Myös hänen poikansa Dieter Losert kilpaili olympialaisissa.Leo Losert Biography and Olympic Results | Olympics at Sports-Reference.com == Lähteet == Luokka:Itävaltalaiset soutajat Luokka:Itävaltalaiset olympiamitalistit Luokka:Vuonna 1902 syntyneet Luokka:Vuonna 1982 kuolleet
Pietro Freschi

Pietro Freschi (6. elokuuta 1906 – 16. lokakuuta 1973) oli italialainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia perämiehettömässä nelikossa.Pietro Freschi Biography and Olympic Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1906 syntyneet Luokka:Vuonna 1973 kuolleet
Glauber

Glauber tarkoittaa seuraavia: ==Sukunimi== * Johann Rudolph Glauber (1604–1668), saksalainen kemisti * Roy J. Glauber (1925–2018), yhdysvaltalainen fyysikko, Nobelin fysiikanpalkinnon saaja ==Muita== * Glaubersuola tai glauberinsuola, natriumsulfaatin muoto. * Glauber, kraatteri Kuussa. * Gláuber, oik. Gláuber Leandro Honorato Berti, brasilialainen jalkapalloilija. * Glauber de Andrade Rocha, brasilialainen elokuvaohjaaja. * Lucky Glauber, hahmo The King of Fighters -pelisarjassa. Luokka:Sukunimet